Diari Oficial de la Generalitat Valenciana


Sumari del DOGV 3662, del 10-01-2000 (2000/88)

Notificació de la resolució per la qual es concedeixen ajudes econòmiques per al lloguer d'habitatges per jóvens.
-----------------------------------------------------------------------------------------------------------------

### Dades del document

Número de DOGV
:   3662

Data del DOGV
:   10-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/88


Organisme emissor
:   Institut Valencià de la Joventut

Tipus de document
:   Anunci

Notificació de la resolució per la qual es concedeixen ajudes econòmiques per al lloguer d'habitatges per jóvens. [2000/M88]
  
Edicte de l'Institut Valencià de la Joventut pel qual es notifica la resolució del director general de l'IVAJ en relació a l'Ordre de 4 de novembre de 1999 de la Conselleria de Cultura, Educació i Ciència, per la qual es convocaven ajudes econòmiques per al lloguer d'habitatges per jóvens.
  
Davant de la impossibilitat d'efectuar la notificació directament a la senyora Daniela García Vicente, amb domicili a València, carrer del Marqués de Montortal, 3, 2ª, cosa que s'ha intentat sense cap efecte, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte que preveu l'article susdit, es procedeix a realitzar la notificació següent.
  
«Resolució número 482/1992, de 26 d'abril de 1999, del director general de l'Institut Valencià de la Joventut, de la Conselleria de Cultura, Educació i Ciència, per la qual es concedeixen ajudes econòmiques per al lloguer d'habitatges per jóvens.
  
Per l'Ordre de 4 de novembre de 1998 de la Conselleria de Cultura, Educació i Ciència, publicada en el Diari Oficial de la Generalitat Valenciana de data 10 de desembre de 1998, es van convocar ajudes econòmiques per al lloguer d'habitatges per jóvens.
  
Fent ús de les facultats que em confereix l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, resolc:
  
Primer
  
Concedir a la senyora Daniela García Vicente, la quantitat de 78.000 pessetes per a l'ajuda del lloguer d'habitatge per a jóvens corresponent a 1998.
  
Segon. Justificació i pagament
  
Les persones a qui es concedisca l'ajuda, la rebran si justifiquen el compliment de la finalitat de l'ajuda mitjançant la presentació dels documents següents:
  
a) Rebuts de lloguer de 1998 per l'import, com a mínim del doble de la quantitat concedida.
  
El termini de presentació d'aquests justificants serà de 10 dies comptadors a partir de la data de notificació. La seua no presentació suposarà causa de pèrdua del dret al cobrament de l'ajuda.
  
DISPOSICIÓ FINAL
  
Contra aquest acte, que posa fi a la via administrativa, podrà interposar-se potestativament recurs de reposició davant del director general de l'IVAJ o, directament, recurs contenciós administratiu davant del Tribunal Superior de Justícia de la Comunitat Valenciana.
  
El termini per a la interposició del recurs de reposició serà d'un mes. I el termini per a la interposició del recurs contenciós administratiu serà de dos mesos, o de 10 dies si s'opta per seguir el procediment per a la protecció dels drets fonamentals de la persona, comptadors tots a partir de l'endemà de la seua notificació.»